25 September

25 September is die 268ste dag van die jaar in die Gregoriaanse kalender (269ste in skrikkeljare). Daar volg nog 97 dae.

Gebeure 

 235 – Pous Pontianus tree as gevolg van die verbanning ná Sardinië af.
 1066 – Harold II van Engeland verslaan Harald III van Noorweë in die Slag van Stamford Bridge. Dit bring 'n einde aan die Wikingsinvalle van Groot-Brittanje.
 1396 – Ottomaanse magte onder Bajezid I verslaan 'n Christelike alliansie gelei deur Sigismund van Hongarye in die Slag van Nicopolis.
 1513 – Conquistador Vasco Núñez de Balboa word die eerste Europeër om die Stille Oseaan te sien en noem dit  Mar del Sur, of Suidsee.
 1555 – Vrede van Augsburg: Elke vors kan die religie van sy gebied bepaal.
 1799 – Tweede veldslag van Zürich. Die Franse troepe onder Massena oorwin die Russiese en Oostenrykse troepe onder Korsakow. Die Russiese troepe onder Suwarow val Switserland binne oor die St. Gotthardpas.
 1890 – Soos in die vooruitsig gestel deur John Muir, word die Yosemite Nasionale Park in Kalifornië daargestel.
 1901 – Die Verenigde Koninkryk annekseer die Koninkryk van Ashanti as deel van die Gouekuskolonie.
 1917 – Sir Ernest Oppenheimer stig Anglo American-korporasie.
 1933 – Die Afsluitdyk word in Nederland amptelik geopen.
 1962 – Die Demokratiese Volksrepubliek van Algerië word formeel uitgeroep. Ferhat Abbas word tot president van die tussentydse regering verkies, met Ahmed Ben Bella as eerste minister.
 1972 – Die bevolking van Noorweë stem teen lidmaatskap in die Europese Ekonomiese Gemeenskap.
 2004 – Wes-Indië wen die eindstryd van die vierde Kampioenetrofee in Engeland met twee paaltjies teen Engeland.
 2008 – Kgalema Motlanthe word verkies as die president van Suid-Afrika.

Geboortes 
 1683 – Jean-Philippe Rameau, Franse komponis († 1764).
 1802 – Richard Parkes Bonington, skilder († 1828).
 1906 – Dmitri Sjostakovitsj, Russiese komponis († 1975).
 1926 – Stafford Beer, Britse stelseteoretikus en konsultant († 2002). 
 1927 – Colin Davis, Britse dirigent († 2013).
 1936 – Juliet Prowse, Amerikaanse aktrise († 1996).
 1941 – Rick Turner, Suid-Afrikaanse akademikus en anti-apartheidsaktivis († 1978). 
 1952 – Christopher Reeve, Amerikaanse akteur, rolprent-regisseur, -vervaardiger, draaiboekskrywer, skrywer en aktivis († 2004).
 1954 – Nigel Morgan,'n Britse en Suid-Afrikaanse veiligheidskonsultant wat noue bande met Suid-Afrika se intelligensiedienste gehad het († 2018).
 1955 – Zucchero Fornaciari, Italiaanse sanger-liedjieskrywer en musikant.
 1968 – Will Smith, Amerikaanse akteur.
 1969 – Catherine Zeta-Jones, sjarmante Walliese aktrise.
 1969 – Hansie Cronjé, Suid-Afrikaanse krieketkaptein († 2002).
 1978 – Jan Blohm, Suid-Afrikaanse musikant.
 1994 – Jansen Panettiere, Amerikaanse akteur († 2023).

Sterftes 
 1534 – Pous Clemens VII in Rome, die 219de pous van die Rooms-Katolieke Kerk (* 1478).
 1812 – Sir George Yonge, waarnemende goewerneur van die Kaapkolonie (* 1731).
 1870 – Colin Fraser, Skotse predikant in Suid-Afrika (* 1796)
 1983 – Leopold III van België, koning van België (* 1901).
 1989 – Gladys Steyn, Suid-Afrika se eerste vroulike advokaat (* 1890).
 2005 – Don Adams, Amerikaanse akteur en komediant (* 1923).
 2009 – Alicia de Larrocha, 'n Spaanse pianis en komponis (* 1923).
 2015 – Evert Snyman, was 'n Afrikaanse radio-omroeper, stemkunstenaar, akteur en skrywer (* 1955).
 2018 – Shoki Mokgapa, Suid-Afrikaanse aktrise (* 1984).

Vakansies, vierings, en waarnemingsdae 

September